
Într-o seară, Studentul tocmai cobora scările unui restaurant de pe faleză, când o femeie îi răspunse zâmbind la privirea care-i alunecase pe sânii strălucitori şi melodioşi ca nişte pui de căprioară. Abia atunci Studentul, înghiţând în sec, recunoscu o veche colegă de facultate care-l întrebă blând surâzând: 

-Tu umbli cu Orlando?! şi pentru că Studentul clipi nedumerit... tânăra punctă, pictorul?! 

- A, Orlando, da, este...  Da, este prietenul meu.

Studentul privi nehotărât după femeia intrând în restaurant, surprins de decolteul larg al rochiei dar mai ales de liniile coapselor întinse de tocurile înalte, cabrate ca şi când ar fi fost o atletă gata de start. Abia îşi amintea numele ei. Nu o văzuse niciodată într-o ţinută de seară, dar nici nu ghicise că avea un asemenea specimen de centaur printre colegele de facultate. În studenţie părea o fată chinuită de la ţară făcând naveta, iar acum păşea ca o iapă pur-sânge arab pe treptele terasei, adunând ca un caleidoscop laser privirile de la mese. Studentul strânse din dinţi îndreptându-se spre grupul de prieteni care-l aşteptau la capătul scărilor. 

Coborând treptele mai întoarse o dată capul nehotărât după animalul fabulos mustind de sexualitate, care păşea ca şi cum ar fi primit în fiecare mişcare nesfârşită iubire, strălucitoare ca o reclamă ademenitoare din leduri dintr-un cartier rău famat. I se păru nefirească întrebarea şi se trezi despicând sensurile ca şi cum ar fi înlăturat foile unei cepe în căutarea adevărului. Era o întrebare mai degrabă, dacă s-ar fi luat după privirea ei, ca un semnal de alarmă, ca şi cum i-ar fi spus, “ai grijă dacă umbli cu Orlando”.  

“De ce aş avea?” se întrebă Studentul, mergând alături de prietenii săi şi intrând într-o bodegă unde Orlando, tocmai păşind în locaţie, cineva îi şi dădu microfonul pentru un karaoke la o piesă de Elvis, iar când începu să cânte Orlando sala explodă în ritmuri de dans, fete superbe, modele de top, rotindu-se în jurul mesei Studentului asemenea unor bijuterii din colierul unei prinţese. Luând o gură de bere, Studentul îşi simţi neobişnuit de greu capul şi gâtul i se plecă spre masă instantaneu de câteva ori, până când Studentul îşi întinse capul direct pe cot sforâind, dându-şi seama totuşi că sforâie şi e posibil să adoarmă chiar acolo, fiind foarte probabil să fie deşteptat de barmanul măturând după ora închiderii pe sub mese. 

Cu un picior în lumea visului, simţi cum se înalţă uşor pierzându-şi gravitaţia, apucând panicat marginile mesei cu mâinile. Probabil ridicase capul aprinzându-şi o ţigară sau poate-l strigase Orlando. Deodată se văzu învârtit de umeri de o fată care-l ajuta să ţină microfonul înaintea buzelor, dar el ţintea picioarele ei aproape goale puse în evidenţă de linia abruptă a unei fuste colorate. E posibil chiar să fi interpretat o melodie,  variantă care-l sperie de-a dreptul pentru că în momentul acela chiar nu era în stare de aşa ceva. Capul i se îndreptă aproape glonţ spre masă,  speră să nu se fi ridicat de pe scaun, închizând ochii îşi dădu seama că plesnise o fată peste fund totuşi, mai mult ca sigur se întâmplase asta, iar palma îi atinsese partea umedă, făcând-o pe dansatoare să geamă dojenitor. Abia atunci, Studentul realiză tonul întrebării “tu umbli cu Orlando?” dezmeticindu-se. “Eu umblu cu Orlando”, gândi amintindu-şi că ieri se trezise din somn într-o maşină care nu era a lui, iar acest lucru sub nicio formă nu trebuia să se mai repete. De când umbla cu Orlando, spaţiul şi timpul deveneau instantanee ca şi când ai fi putut trăi în puncte neaşteptate de pe planetă, pe rând sau simultan. Orlando îi explicase că un prieten din grup, îl pusese pe bancheta din spate a maşinii, dar îl uitase acolo, grupul plecând la nunta unui amic în turnul oraşului, unde fusese televiziunea de stat pe timpul comuniştilor. 

Deodată se trezi într-un pat în chiloţi înconjurat de picturi şi eboşe, de un fel de atelier, iar Orlando tocmai lipea nişte bucăţi de alamă pe o uşă din fier forjat.

- Te-am aruncat în pat azi noapte. Era foarte târziu şi vorbeai prin somn. Cum nu ai avut pijamale ai dormit în chiloţi, zise pictorul lucrând la uşă ca şi cum l-ar fi scuzat pe Student că stă aproape dezbrăcat. O să facem nişte spaghetti, zâmbi Orlando sprijinindu-şi prietenul spre bucătărie. Şi o cafea. 

Studentul privi de la balcon strada realizând înălţimea ameţitoare a blocului în care se afla. În ciuda înălţimii strada se vedea ca în palmă ca o vale proaspătă coborâtă de cerbi.

- Uau..., zise Studentul privind strada. Mă simt ca în Columbia, apoi pipăindu-şi capul nefiresc de bombat ca o minge de baschet, gândind “deşi nu am fost niciodată acolo.” Parcă suntem la Ecuator.

- Eu mi-am făcut o prietenă din Mexic. E posibil să o aduc în România. Chiar mă gândeam să mă căsătoresc cu ea.

Studentul ridică din sprâncene neîncrezător.

- Ştii, zise Orlando tăind cu grijă usturoiul şi făcând baza mâncării în tigaie, am făcut un tablou, vreau să-l vând neapărat în Italia, dar nu ştiu cum să-l numesc. Eu l-am numit  provizoriu “Insula Afroditei”, spuse pictorul arătând spre pictură cu o roşie în mână.

- Uau..., zâmbi Studentul aprinzându-şi o ţigară deşi avea limba umflată de efectele nicotinei, apropiindu-se de chipul femeii aşteptând pe un dig cu picioarele în apă. Ce femeie ciudată! Nu ai cumva o lupă? Aş vrea s-o văd mai de aproape.

- Vezi că e una în sertar acolo. Ai remarcat ceva deosebit? Eu am pictat-o ca pe o promisiune, ca pe o femeie aşteptând pe digul unei insule, dragostea unică, fără de care nu se poate, ştii ca în “Iubita locotenentului Francez”. Nu ştiu dacă ai citi romanul.  O femeie aşteptând pe dig o corabie care nu mai vine, un locotenent care poate a şi uitat câte femei a iubit în porturile în care a aruncat ancora. O Penelopă modernă.

- Mie mi se pare o femeie care tocmai a făcut dragoste. Nu mi se pare o femeie aşteptând. Aşteptarea chinuie, îţi dă o privire ca oglinda unui izvor de durere. Privirea unei femei aşeptând este o fiertură. Femeia asta, zise Studentul, apropiind lupa de chipul ei, este ca o floare care a întâlnit lumina soarelui, este fericită. Sentimentul este atât de intens, încât într-un anumit fel lumina se curbează în jurul ei ca şi cum sentimentul participă la gravitaţie. Mi se pare o femeie care ascultă muzică sau o femeie care deja este pe cale să devină o melodie. “Insula Afroditei” sună ca o reclamă la

